

**Chromatické a celotónové stupnice**

Sú vytvorené na základe jedného druhu intervalu. Týmto intervalom   
je veľká a malá sekunda (v. 2, m. 2). Malá sekunda – poltón pre vytvorenie chromatických a veľká sekunda – celý tón pre vytvorenie celotónových stupníc.

Chromatické stupnice potrebujú na svoju tvorbu všetky tóny spektra oktávy   
(12 poltónov). Vytvárame ich na základe známych diatonických stupníc: diatonické poltóny sa nemenia a celotónové vzdialenosti vyplníme chromatickými poltónmi (smerom hore zvýšením, smerom nadol znížením).

Príklad v **C DUR**: C Dur je zapísaná celými notami, štvrťové noty sú chromatické zmeny:

Stupnica zložená z celých tónov sa nazýva ***celotónová stupnica***. Oktávu vyplní šiestimi celotónovými krokmi (má o jeden tón menej ako diatonické stupnice). Ak celotónové vzdialenosti presne zachováme, nedospejeme k oktáve:

Celotónová stupnica sa preto opravuje tak, že sa 2 alebo 3 tóny enharmonicky zamenia. Celotónová stupnica sa potom zapíše:

